Marats Ogļezņevs
Marats Ogļezņevs (dzimis Liepājā, 1983. gada 28. jūnijā) ir latviešu dziedātājs, grupas Musiqq un Bermudu Divstūris dalībnieks un grupas Device bijušais dalībnieks. Mūziķa karjeru uzsācis 1990. gadu beigās. 1998. gadā dibināja grupu Device, ar kuru tika izdoti trīs studijas albumi: Better Days/Labākas Dienas, 18 Touchez, 2 Hot 4 LV. 2009. gadā viņš pameta grupu, kopā ar Emīlu Balceri izveidodams grupu Musiqq. M. Ogļezņevs ir galvenais grupas dziesmu rakstītājs. Grupa ātri guva panākumus, ar dziesmu "Abrakadabra" uzvarot 2009. gada Muzikālajā bankā, kā arī tiekot nominētiem 2009. gada Latvijas mūzikas ierakstu gada balvai. 2010. gadā tika izdots debijas albums Šī ir tikai mūzika. Musiqq sastāvā viņš ir svinējis uzvaru 2011. gada Eirodziesmā ar dziesmu "Angel in Disguise".